Diari Oficial de la Generalitat Valenciana


Sumari del DOGV 6834, del 06-08-2012 (2012/7399)

Informació pública de la modificació de la clàusula 28.3 de les bases particulars reguladores del programa d'actuació integrada del sector residencial S-3a, les Valletes, de sòl urbanitzable residencial del pla general d'ordenació urbana.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6834

Data del DOGV
:   06-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7399


Data del document
:   23-07-2012

Organisme emissor
:   Ajuntament de Montroi

Tipus de document
:   Anunci

Descriptors 

:   * Montroi
    * pla d'urbanisme
    * administració local

Informació pública de la modificació de la clàusula 28.3 de les bases particulars reguladores del programa d'actuació integrada del sector residencial S-3a, les Valletes, de sòl urbanitzable residencial del pla general d'ordenació urbana. [2012/7399]  
Mitjançant un acord plenari, de data 16 de gener de 2008, es va acordar iniciar el procediment de concurs per a la gestió indirecta del programa d'actuació integrada (PAI) del sector residencial S-3a, les Valletes, del municipi de Montroy i aprovar les corresponents bases particulars.   
Les bases del PAI van ser publicades en el Diari Oficial de la Comunitat Valenciana número 5709, de 22 de febrer de 2008, de la pàgina 49604 fins a la 48030.  
El 6 de novembre de 2010 (NED 2020), la mercantil Aguas Valls de Alcalans, SL, presenta un projecte reparcel·lació forçosa de la unitat d'execució 1 del sector residencial S-3a, les Valletes.  
El 28 de desembre de 2011 (VWU 0694), la mercantil Aguas Valls de Alcalans, SL, presenta a l'Ajuntament de Montroy, un escrit en el qual exposa que atés que la totalitat dels propietaris afectats pel projecte de reparcel·lació de la UE1 han optat pel pagament de les despeses d'urbanització en terrenys, la prohibició de disposar continguda en l'apartat 28.3 de les bases particulars suposa l'assumpció per part de l'urbanitzador del cost i pagament total de les obres, la qual cosa, unit a la dificultat actual per a trobar finançament, posa en perill la viabilitat del PAI. I acaba sol·licitant que se substituïsca en la descripció registral de les finques adjudicades en retribució de les obres d'urbanització, la inalienabilitat d'estes fins a la recepció provisional de les obres d'urbanització per condicionar l'alienació, a l'autorització de la Junta de Govern.  
  
El 7 de maig de 2012 s'emet un informe jurídic favorable a la modificació de la clàusula 28.3 de les bases particulars reguladores del PAI.  
  
El 14 de maig de 2012, mitjançant un acord plenari, s'aprova la modificació de la clàusula 28.3 de les bases particulars reguladores del PAI del sector residencial S-3a, la qual queda redactada de la manera següent:  
«L'agent urbanitzador haurà de reflectir expressament en la descripció d'aquelles parcel·les que reba en concepte de retribució de terrenys que no podrà disposar d'estes sinó és amb l'autorització de la Junta de Govern Local, que només s'atorgarà una vegada iniciada la urbanització i sempre que es garantisca per qualsevol mitjà admissible segons dret l'execució de la urbanització pendent en la parcel·la adjudicada al propietari original de la parcel·la rebuda en retribució. La proposta de venda realitzada a la Junta de Govern Local haurà d'anar acompanyada d'un informe de valoració de les obres d'urbanització pendent d'executar en la parcel·la adjudicada al propietari original de la finca adjudicada a l'urbanitzador que es tracta de vendre».  
  
Montroy, 23 de juliol de 2012.- L'alcalde: Antonio Polo Bessó.